**BÒRD NA GÀIDHLIG**

**ACHD ATH-LEASACHADH NAN SEIRBHEISEAN POBLACH (ALBA) 2010 AITHRIS AIRSON 2022/23**

Fo Achd Ath-leasachaidh nan Seirbheisean Poblach (Alba) 2010, tha againn, còmhla ri buidhnean poblach eile ann an Alba, ri aithrisean poblach fhoillseachadh a thaobh na chosg sinn anns na raointean a leanas:

1. Dàimhean poblach
2. Siubhal thall thairis
3. Aoigheachd agus fèisteas
4. Seirbheisean comhairleachaidh bhon taobh a-muigh

A bharrachd air seo, fon Achd, feumaidh buidhnean poblach fiosrachadh fhoillseachadh mu na leanas:

1. Pàighidhean le luach nas àirde na £25,000
2. Luchd-obrach/buill a gheibh pàigheadh nas àirde na £150,000.

A bharrachd air seo, fon Achd, feumaidh buidhnean poblach aithris fhoillseachadh air na ceuman a ghabh iad anns a’ bhliadhna ionmhais sin gus:

1. Cur ri agus a bhith a’ brosnachadh fàs seasmhach tro chur an gnìomh nan dleastanasan aca.
2. Cur ri èifeachdas, tàbhachd agus caomhantachd ann an cur an gnìomh nan dleastanasan aca.

|  |
| --- |
| **Mu ar deidhinn** |
| ’S e buidheann phoblach neo-roinneil ghnìomhach a th’ ann am Bòrd na Gàidhlig a tha cunntachail tro Mhinistearan do Phàrlamaid na h-Alba.  Air a stèidheachadh fo [Achd na Gàidhlig (Alba) 2005 (An Achd)](https://www.legislation.gov.uk/asp/2005/7/contents) ’s e Bòrd na Gàidhlig a’ phrìomh bhuidheann ann an Alba le uallach gus leasachaidhean Gàidhlig a chur air adhart agus gus comhairle a thoirt do Mhinistearan na h-Alba mu chùisean Gàidhlig.  Fon Achd, tha na dleastanasan farsaing a leanas air a’ Bhòrd —  (a) a’ brosnachadh agus a’ cur an comas —  (i) cleachdadh agus tuigse na Gàidhlig, agus  (ii) foghlam agus cultar na Gàidhlig,  (b) a’ toirt comhairle (an dara cuid nuair a thèid seo iarraidh no nuair a chì e iomchaidh) do Mhinistearan na h-Alba, buidhnean poblach agus daoine eile a tha a’ toirt seachad dleastanasan poblach air cùisean a’ buntainn ri Gàidhlig, foghlam Gàidhlig agus cultar na Gàidhlig,  (c) a’ toirt comhairle (nuair a thèid seo iarraidh) do dhaoine eile mu chùisean a’ buntainn ris a’ Ghàidhlig, foghlam Gàidhlig agus cultar na Gàidhlig,  (d) a’ cumail sùil air, agus ag aithris do Mhinistearan na h-Alba air buileachadh Cairt Eòrpach nam Mion-chànan leis a’ cheann-latha 5 Samhain 1992 a thaobh na Gàidhlig.  Gheibhear làn fhiosrachadh air gnìomhan Bhòrd na Gàidhlig anns an aithisg bhliadhnail agus cunntasan againn:  <http://www.gaidhlig.scot/bord/corporate/corporate-policies/>. |

|  |
| --- |
| 1. **Dàimhean poblach** |
| ***Mìneachadh***  *Tha an aithris air na chaidh a chosg air dàimh phoblach a’ gabhail a-steach an caiteachas iomlan airson conaltraidhean a-muigh air fad ann an 2022/23, cuide ris na cosgaisean airson luchd-obrach taobh a-staigh na buidhne agus luchd-obrach le cùmhnant agus comhairlichean. Tha seo a’ gabhail a-steach margaidheachd, iomairtean PR, dàimh ris na meadhanan, rannsachadh agus luachadh margaidheachd, ìomhaigheachd agus dealbhadh, tachartasan margaidheachd, tachartasan air an taobh a-muigh, co-labhairtean is taisbeanaidhean, conaltradh eadar buidhnean, taic maoineachaidh, stuthan foillsichte agus clò-bhualadh, conaltraidhean didseatach, agus sanasachd agus planadh airson nam meadhanan.* |
| Sa bhliadhna mu dheireadh a thàinig gu crìch air 31 Màrt 2023 bha caiteachas luach £186,772 air Bòrd na Gàidhlig airson dàimh phoblach. |

|  |
| --- |
| 1. **Siubhal thall thairis** |
| ***Mìneachadh***  *Tha an aithris air na chaidh a chosg air siubhal thall thairis a’ gabhail a-steach siubhal gu ruige agus air falbh bhon Rìoghachd Aonaichte; tha e cuideachd a’ gabhail a-steach cosgais air taighean-òsta, cìsean co-labhairt, na thèid a chosg air siubhal agus biadh fhad ’s a tha an neach thall thairis agus cosgaise sam bith eile a tha co-cheangailte ris an turas.* |
| Sa bhliadhna a chrìochnaich air 31 Màrt 2023, bha caiteachas luach £0 air Bòrd na Gàidhlig airson siubhal thall thairis. |

|  |
| --- |
| 1. **Aoigheachd agus fèisteas** |
| ***Mìneachadh***  *Tha an aithris air cosg air aoigheachd agus fèisteas a’ gabhail a-steach gin sam bith de na leanas: tìodhlacan, cuireadh gu biadh, pàrtaidhean, cuirmean fàilte, tiogaidean airson no cuiridhean gu tachartasan poblach, spòrsa, no cultarach no tachartasan eile no buannachdan coltach ri sin air an toirt le buidheann phoblach do a cuid buill no a luchd-obrach no do dhaoine taobh a-muigh na buidhne, air adhbhar sam bith.* |
| Sa bhliadhna a chrìochnaich air 31 Màrt 2023 bha caiteachas luach £681 aig Bòrd na Gàidhlig air aoigheachd agus fèisteas. |

|  |
| --- |
| 1. **Seirbheisean comhairleachaidh bhon taobh a-muigh** |
| ***Mìneachadh***  *Tha an aithris air na chaidh a chosg air co-chomhairleachaidh bhon taobh a-muigh a’ gabhail a-steach roinn fharsaing de sheirbheisean proifeiseanta a leithid co-chomhairle air stiùireadh, air IT, air cùisean ionmhasail, co-chomhairle air cùisean a’ buntainn ri togail no bun-structar, trèanadh rannsachadh agus luachadh agus a’ dealbh phoileasaidhean (a’ gabhail a-steach sgrùdaidhean comasachd). Chan eil seirbheisean co-chomhairleachaidh bhon taobh a-muigh a’ gabhail a-steach sheirbheisean speisealach leithid comhairle laghail agus seirbheisean riochdachaidh no trusadh luchd-obrach.* |
| Sa bhliadhna a chrìochnaich air 31 Màrt 2023 bha caiteachas luach £44,520 aig Bòrd na Gàidhlig air seirbheisean comhairleachaidh bhon taobh a-muigh. |

|  |  |  |  |
| --- | --- | --- | --- |
| 1. **Pàighidhean le luach nas àirde na £25,000** | | | |
| **Ceann-latha** | **Pàigheadh gu** | **Cuspair** | **Suim**  **£** |

|  |  |  |  |
| --- | --- | --- | --- |
| 05/05/2022 | Comhairle Earra-Ghaidheal is Bhoid | Cuibhreann de Ghrant Leasachaidh | 29,440 |
| 05/05/2022 | Comhairle nan Leabhraichean | Cuibhreann de Ghrant Leasachaidh | 94,250 |
| 11/05/2022 | An Comunn Gàidhealach | Cuibhreann de Ghrant Leasachaidh | 45,000 |
| 11/05/2022 | Comunn na Gàidhlig | Cuibhreann de Ghrant Leasachaidh | 150,850 |
| 11/05/2022 | Faclair na Gàidhlig | Cuibhreann de Ghrant Leasachaidh | 40,000 |
| 12/05/2022 | Social Enterprise Academy | Cuibhreann de Ghrant Leasachaidh | 25,200 |
| 13/05/2022 | Sheiling Project | Cuibhreann de Ghrant Leasachaidh | 31,200 |
| 19/05/2022 | Feisean nan Gàidheal | Cuibhreann de Ghrant Leasachaidh | 91,000 |
| 19/05/2022 | Comann nam Pàrant Port Rìgh | Cuibhreann de Ghrant Leasachaidh | 31,600 |
| 10/06/2022 | Ainmeanan Àite na h-Alba | Cuibhreann de Ghrant Leasachaidh | 40,800 |
| 10/06/2022 | Theatre gu Leòr | Cuibhreann de Ghrant Leasachaidh | 27,935 |
| 13/06/2022 | Acair | Cuibhreann de Ghrant Leasachaidh | 30,000 |
| 29/06/2022 | MG ALBA | Cuibhreann de Ghrant Leaschaidh | 62,500 |
| 29/06/2022 | Cèolas Uibhist | Cuibhreann de Ghrant Leasachaidh | 28,850 |
| 14/07/2022 | Stòrlann Nàiseanta na h-Alba | Cuibhreann de Ghrant Leasachaidh | 73,750 |
| 26/07/2022 | Comunn na Gàidhlig | Cuibhreann de Ghrant Leasachaidh | 150,850 |
| 09/09/2022 | Colaisde a’Chaisteal | Cuibhreann de Ghrant Leasachaidh | 26,400 |
| 12/09/2022 | An Comunn Gàidhealach | Cuibhreann de Ghrant Leasachaidh | 40,000 |
| 12/09/2022 | Stòlann Nàiseanta na Gàidhlig | Cuibhreann de Ghrant Leasachaidh | 73,750 |
| 30/09/2022 | Hands up for Trad | Cuibhreann de Ghrant Leasachaidh | 30,000 |
| 17/10/2022 | Comhairle na Gàidhealtachd | Cuibhreann de Ghrant Leasachaidh | 31,891 |
| 27/10/2022 | Comann na Gàidhlig | Cuibhreann de Ghrant Leasachaidh | 150,850 |
| 27/10/2022 | Cèolas Uibhist | Cuibhreann de Ghrant Leasachaidh | 28,850 |
| 07/11/2022 | MG Alba | Cuibhreann de Ghrant Leasachaidh | 62,500 |
| 09/11/2022 | Fèisean nan Gàidheal | Cuibhreann de Ghrant Leasachaidh | 91,000 |
| 09/11/2022 | Comhairle nan Leabhraichean | Cuibhreann de Ghrant Leasachaidh | 94,250 |
| 09/11/2022 | Faclair na Gàidhlig | Cuibhreann de Ghrant Leasachaidh | 40,000 |
| 09/11/2022 | Stòrlann Nàiseanta na Gàidhlig | Cuibhreann de Ghrant Leasachaidh | 73,750 |
| 09/11/2022 | Ainmeannan Àite na h-Alba | Cuibhreann de Ghrant Leasachaidh | 40,800 |
| 30/11/2022 | Comhairle nan Eilean Siar | Cuibhreann de Ghrant Leasachaidh | 28,720 |
| 14/12/2022 | Acair | Cuibhreann de Ghrant Leasachaidh | 30,000 |
| 14/12/2022 | Theatre gu Lèor | Cuibhreann de Ghrant Leasachaidh | 27,935 |
| 31/01/2023 | An Comunn Gàidhealach | Cuibhreann de Ghrant Leasachaidh | 40,000 |
| 31/01/2023 | Comunn na Gàidhlig | Cuibhreann de Ghrant Leasachaidh | 150,850 |
| 27/02/2023 | Wester Ross Biosphere | Cuibhreann de Ghrant Leasachaidh | 31,920 |
| 27/02/2023 | Fèis Rois | Cuibhreann de Ghrant Leasachaidh | 31,920 |
| 27/02/2023 | Ionad Thròndairnis | Cuibhreann de Ghrant Leasachaidh | 25,200 |
| 20/03/2023 | Stòrlann Nàiseanta na Gàidhligi | Cuibhreann de Ghrant Leasachaidh | 73,750 |
| 31/03/2023 | Giglets Education | Cuibhreann de Ghrant Leasachaidh | 43,200 |

|  |
| --- |
| 1. **Luchd-obrach/buill a gheibh pàigheadh nas àirde na £150,000** |
| Sa bliadhna a chrìochnaich air 31 Màrt 2023, cha d’ fhuair neach-obrach no ball sam bith aig Bòrd na Gàidhlig tuarastal nas àirde na £150,000. |

|  |
| --- |
| 1. **A’ brosnachadh fàs seasmhach** |
| Ged nach eil Riaghaltas na h-Alba air targaidean co-cheangailte ris an àrainneachd a stèidheachadh do Bhòrd na Gàidhlig fhathast, tha sinn a’ cur sùim mhòr ann an cùisean àrainneachd agus bidh sinn a’ cur mhodhan-obrach an sàs a tha math don àrainneachd nuair as urrainn dhuinn. Nì sinn gach oidhirp gus obrachadh ann an dòigh sheasmhach a thaobh na h-àrainneachd agus brosnaichidh sinn daoine, nar n-obair, gu bhith gan giùlan fhèin ann an dòigh a tha math don àrainneachd.  Tha ceuman a thèid a ghabhail gus lorg àrainneachd a’ Bhùird a lughdachadh a’ gabhail a-steach gluasad gu coinneamhan gun phàipear tro bhith a’ cleachdadh tablaidean, a’ cleachdadh fòn no co-labhairt bhidio far an gabh sin dèanamh, agus a’ lughdachadh siubhal luchd-obrach agus buill a’ Bhùird.  Bidh am Frèam-obrach Coileanaidh Nàiseanta a’ tomhas agus a’ clàradh mar a tha Alba a’ coileanadh a rèir adhbhar agus amasan ro-innleachdail Riaghaltas na h-Alba. Tha 11 builean nàiseanta anns an Fhrèam-obrach Coileanaidh Nàiseanta a tha a’ cur an cèill na tha an Riaghaltas airson coileanadh.  Tha co-thaobhadh ris na h-Amasan Nàiseanta a’ cuideachadh le bhith a’ dèanamh cinnteach gu bheil fòcas aig buidhnean riaghaltais agus tha iad a’ toirt seachad structar soilleir airson lìbhrigeadh. Ged a tha an obair againn a’ cur gu ìre ris na builean sin uile, bidh Bòrd na Gàidhlig a’ sgrùdadh ar coileanadh a thaobh seachd dhiubh. |

|  |
| --- |
| 1. **Èifeachdas, tàbhachd agus caomhantachd** |
| Tha Bòrd na Gàidhlig daonnan a’ feuchainn ri chothroman a chomharrachadh gus cur ri èifeachdas, cosgaisean ìsleachadh agus càileachd seirbheis adhartachadh. Feumaidh e dèanamh cinnteach gu bheil cosgaisean taobh a-staigh maoineachadh a tha ri fhaighinn, gu sònraichte an Tabhartas gus Cuideachaidh bho Riaghaltas na h-Alba.    Bithear daonnan a’ sireadh leasachaidhean ann an èifeachdas agus tàbhachd anns gach raon de dh’obair a’ Bhùird. Tha prìomh oifis a’ Bhùird aig Taigh a’ Ghlinne Mhòir, Rathad na Leacainn, Inbhir Nis. Tha an oifis seo againn air stèidh cho-roinnte le Nature Scot. Tha cuid de thogalaichean eile air a tha gan cleachdadh le luchd-obrach a’ Bhùird air an cleachdadh san an dòigh cuideachd. Tha an rèiteachadh seo gus cosgaisean a shàbhaladh air a bhith ann bho 2012. Tha an spàs a tha sinn a’ cleachdadh air a chumail aig an ìre as ìsle ’s a ghabhas agus tha ‘deasgaichean-teth’ air an cleachdadh gus taic a chumail ris an amas seo. |